CELEX: 32013R0481
Language: sk
Date: 2013-05-24 00:00:00
Title: Nariadenie Komisie (EÚ) č. 481/2013 z  24. mája 2013 , ktorým sa upravuje vykonávacie nariadenie EÚ č. 788/2012, pokiaľ ide o počet vzoriek, ktoré má pre kombinácie pesticídov/produktov odobrať a analyzovať Chorvátsko  Text s významom pre EHP

25.5.2013   
            
            
               SK
            
            
               Úradný vestník Európskej únie
            
            
               L 139/5
            
         NARIADENIE KOMISIE (EÚ) č. 481/2013
   z 24. mája 2013,
   ktorým sa upravuje vykonávacie nariadenie EÚ č. 788/2012, pokiaľ ide o počet vzoriek, ktoré má pre kombinácie pesticídov/produktov odobrať a analyzovať Chorvátsko
   (Text s významom pre EHP)
   EURÓPSKA KOMISIA,
   so zreteľom na Zmluvu o pristúpení Chorvátska, a najmä na jej článok 3 ods. 4,
   so zreteľom na Akt o pristúpení Chorvátska, a najmä na jeho článok 50,
   keďže:
   
               (1)
            
            
               Chorvátsko sa má stať 1. júla 2013 členom Únie.
            
         
               (2)
            
            
               V prílohe II vykonávacieho nariadenia Komisie (EÚ) č. 788/2012 z 31. augusta 2012 týkajúceho sa koordinovaného viacročného kontrolného programu Únie na roky 2013, 2014 a 2015 s cieľom zabezpečiť dodržiavanie maximálnych hladín rezíduí pesticídov a posúdiť vystavenie spotrebiteľov rezíduám pesticídov v potravinách rastlinného a živočíšneho pôvodu a na nich (1) sa stanovuje počet vzoriek, ktoré má každý členský štát odobrať a podrobiť analýze podľa článku 1 daného nariadenia.
            
         
               (3)
            
            
               Vzhľadom na skutočnosť, že údaje za polrok by neboli v plnej miere porovnateľné s údajmi iných členských štátov, ktoré boli zbierané počas celého roka 2013, Chorvátsko by sa malo začať podieľať na koordinovaných viacročných programoch Únie od januára 2014.
            
         
               (4)
            
            
               Vykonávacie nariadenie (EÚ) č. 788/2012 by sa preto malo zodpovedajúcim spôsobom upraviť,
            
         PRIJALA TOTO NARIADENIE:
   Článok 1
   V bode 5. prílohy II k vykonávaciemu nariadeniu (EÚ) č. 788/2012 sa za riadok pre Maďarsko vkladá tento riadok:
   
      
                  „HR
               
               
                  12 (*)
                  15 (**)“
               
            
   Článok 2
   Toto nariadenie nadobúda účinnosť za predpokladu nadobudnutia platnosti Zmluvy o pristúpení Chorvátska a v deň nadobudnutia jej platnosti.
   Uplatňuje sa od 1. januára 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. mája 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 235, 1.9.2012, s. 8.